# data[].attributes.headline
3. Reflexions escrites sobre la implementació a l'aula 

# data[].attributes.subject
3. Reflexions escrites sobre la implementació a l'aula 

# data[].attributes.body
Poder fer aquesta activitat amb l’alumnat ha estat molt enriquidor. Els 12 alumnes que conformen el grup classe de CFGM Mecanització, quan se’ls hi va proposar l’activitat, en un primer moment ho van veure com una cosa molt difícil i complicada, ja que cap dels alumnes havia fet mai un vídeo utilitzant la tècnica Croma.
Vaig fer 3 grups de 4 persones, procurant que els grups fossin heterogenis, sobretot tenint en compte les seves habilitats digitals.

Primer de tot els hi vaig comentar el projecte que havien de fer i els vaig explicar les diferents etapes que havien de fer per acabar tenint un vídeo on haguessin utilitzat la tècnica Croma i on expliquessin el projecte.

En la primera etapa l’alumnat va elaborar un guió on poguessin diferenciar les parts més importants que havien d’explicar del projecte i que cada alumne participés en la presentació.

La segona etapa consistia en que els alumnes es gravessin amb un fons Croma, ho van realitzar amb un Croma que hi havia al departament i ho van gravar tot amb una GoPro que també era del departament.

En la tercera etapa es tractava que gravessin vídeos d’ells treballant en el taller i que poguessin utilitzar-los per ficar-los com a vídeo de fons (en el Croma).

Com a quarta i última etapa, amb tots els vídeos que tenien van haver de fer l’edició amb el programa Filmora (que ha sortit amb marca d’aigua al vídeo final, ho arreglarem en un futur). Algun grup durant l’edició es va adonar que algun dels vídeos que havien fet no estaven prou bé i els van haver de repetir.

Només he penjat un vídeo perquè per tema d’espai el Padlet no em deixa penjar cap més.

Em va agradar molt veure que l’alumnat estava motivat per fer l’activitat i preocupat perquè sortís bé.

Un cop fets els vídeos els vam visualitzar a classe i cada grup va poder compartir el seu vídeo amb la resta de companys. El feedback va ser molt positiu.

L’activitat que he fet gràcies a aquest curs l’he trobat molt interessant i els alumnes han après molt amb ella, per tant l’inclouré en els pròxims cursos.